จับตา PSTC ถูก Forced Sell ฉุดราคาหุ้นร่วงหนัก 12%
จับตา PSTC ถูก Forced Sell ฉุดราคาหุ้นร่วงหนัก 12% โดย ณ เวลา 11.47 น. ราคาอยู่ที่ 0.74 บาท ลดลง 0.10 บาท หรือ 11.90% สูงสุดที่ระดับ 0.84 บาท ต่ำสุดที่ระดับ 0.71 บาท ด้วยมูลค่าการซื้อขาย 197.42 ล้านบาท
23 ม.ค. 2561

ผู้สื่อข่าวรายงานว่า ราคาหุ้น บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ณ เวลา 11.47 ราคาอยู่ที่ 0.74 บาท หรือ 0.10 บาท หรือ 11.90% สูงสุดที่ระดับ 0.84 บาท ต่ำสุดที่ระดับ 0.71 บาท ด้วยมูลค่าการซื้อขาย 197.42 ล้านบาท

ทั้งนี้ เป็นที่น่าจับตาว่า ปัจจัยที่ส่งผลให้ราคาหุ้นปรับตัวลงหนักจนไปแตะระดับต่ำสุดที่ 0.71 บาท ในวันนี้ มาจากการถูกบังคับขาย (Forced Sell) ของหลักทรัพย์ที่ซื้อขายด้วยการใช้มาร์จิ้น (Margin) หลังราคาหุ้นปรับตัวลดลงมาถึงจุดหนึ่ง ซึ่งจะต้องมีการเรียกหลักประกันเพิ่มเติมซึ่งเป็นเงินสด หรือหุ้น ซึ่งหากไม่นำเงินหรือหุ้นมาวางเพิ่มก็จะถูกบังคับขายโดยอัตโนมัติ
โดย ราคาหุ้น PSTC ปรับตัวลดลงมาอย่างต่อเนื่อง 4 วันติดต่อกัน นับตั้งแต่ราคาหุ้นอยู่ที่ระดับ 0.95 บาท เมื่อวันที่ 18 ม.ค. 61 ที่ผ่านมา ขณะที่ในวันที่ 19 ม.ค.2561 ราคาหุ้นระหว่างวันเคยปรับตัวลดลงไปแตะระดับต่ำสุดที่ 0.61 บาท
อนึ่ง Forced Sell คือการบังคับขายหุ้นที่ซื้อโดยใช้ใช้มาร์จิ้น (Margin) จะเกิดขึ้นในกรณีที่หุ้นมีมูลค่าลดลงจนเงินที่กู้มาซื้อมากกว่าหรือเท่ากับ 75% ของมูลค่าหุ้นปัจจุบันที่ถือ